VILKAVIŠKIO RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL VILKAVIŠKIO RAJONO SAVIVALDYBĖS BIUDŽETO skaičiavimų, būtinų savivaldybės biudžeto projektui sudaryti, FORMŲ PATVIRTINIMO

2017 m. spalio 9 d. Nr. B-ĮV-1219

Vilkaviškis

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos finansų ministro 2009 m. birželio 19 d. įsakymu Nr. 1K-194 „Dėl Lietuvos Respublikos valstybės biudžeto skaičiavimų, būtinų valstybės biudžeto projektui sudaryti, formų patvirtinimo“ bei Vilkaviškio rajono savivaldybės administracijos direktoriaus 2014 m. lapkričio 24 d. įsakymo Nr. B-ĮV-1307 „Dėl Vilkaviškio rajono savivaldybės biudžeto sudarymo ir vykdymo taisyklių patvirtinimo“ 6–18 punktais:

1. T v i r t i n u Vilkaviškio rajono savivaldybės biudžeto projektui sudaryti programų sąmatų formas (formas paskelbtos interneto puslapyje adresu www.finmin.lt (skilties Paslaugos (informacijos rinkmenos (formos)) dalyje Valstybės ir savivaldybių biudžetų sudarymo ir atskaitų formos):

1.1. Programos sąmatos (BF-1);

1.2. Išlaidų prekėms ir paslaugoms (BF-2);

1.3. Išlaidų asignavimų valdytojų darbo užmokesčiui (BF-3);

1.4. Valstybės biudžeto specialios tikslinės dotacijos, skiriamos savivaldybių biudžetams 20_m., programos sąmata (BF-5);

1.5. Išlaidų ilgalaikiam materialiajam ir nematerialiajam turtui įsigyti (BF-9);

1.6. n-(n+2)-ųjų metų programų asignavimų suvestinės (BF-10);

1.7. Išlaidų valstybės valdžios, valdymo, teisėsaugos, vidaus reikalų, saugumo, kitų viešosios tvarkos ir visuomenės apsaugos institucijų ir įstaigų darbo užmokesčiui (BF-11);

1.8. Išlaidų darbuotojų, išlaikomų iš biudžeto, kurių tarnybinis atlyginimas nustatomas pagal Lietuvos Respublikos Vyriausybės 1993 m. liepos 8 d. nutarimą Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“, darbo užmokesčiui (BF-12);

1.9. Darbo užmokesčio fondui apskaičiuoti (pagal faktiškus etatų sąraše patvirtintus koeficientus) (priedas pridedamas);

2. T v i r t i n u Vilkaviškio rajono savivaldybės asignavimų valdytojų biudžeto projektui sudaryti programų sąmatų formų pateikimo taisykles:

2.1. biudžeto projektui sudaryti programų sąmatos bei formos teikiamos Savivaldybės administracijos Finansų ir biudžeto skyriui iki einamųjų metų lapkričio 5 d.;

2.2. asignavimų valdytojai programų sąmatas bei formas biudžeto projektui sudaryti pildo interneto programoje FINNET;

2.3. Savivaldybės administracijos Finansų ir biudžeto skyriaus darbuotojui, atsakingam už programų sąmatų priėmimą, patikrinus interneto programoje FINNET, programų sąmatos, pasirašytos įstaigos vadovo ir vyriausiojo buhalterio (vyriausiojo finansininko), pateikiamos Skyriui;

2.4. interneto programoje FINNET programų sąmatose bei formose sumos pildomos eurais.

3. Asignavimų valdytojai Finansų ir biudžeto skyriui pateikia:

3.1. užpildytą BF-1 pagal programą, valstybės funkciją, programos finansavimo šaltinį (mokinio krepšelio sąmatą pateikti vieną, neskirstant pagal valstybės funkcijas) ir suvestinę asignavimų valdytojo programų sąmatą bei kreditinio įsiskolinimo sąmatą (po vieną pagal finansavimo šaltinį);

3.2. užpildytas BF-2, BF-9, BF-11 ir BF-12 formas pagal valstybės funkciją, programos finansavimo šaltinį;

3.3. užpildytą BF-3 formą suvestinę pagal asignavimo valdytojo programą;

3.4. užpildytą BF-5 formą pagal programos priemonę (dotacijos paskirtį);

3.5. užpildytą BF-10 formą suvestinę pagal asignavimo valdytojo programą;

3.6. 1 priedas pagal Savivaldybės funkcijų lėšas ir valstybės funkcijos kodą.

4. P a v e d u šio įsakymo vykdymo kontrolę Savivaldybės administracijos Finansų ir biudžeto skyriui.

5. P a n a i k i n u 2016 m. spalio 20 d. įsakymą Nr. B-ĮV-1157 „Dėl Vilkaviškio rajono savivaldybės biudžeto skaičiavimų, būtinų Savivaldybės biudžeto projektui sudaryti, formų patvirtinimo“.

Administracijos direktorius	Vitas Gavėnas